Gosen skole

Gosen skole er en offentlig ungdomsskole på Gosen i Stavanger kommune. Skoleanlegget er fra 1974 (gymsalen stod klar i 1976), og en rehabilitering pågikk januar 2008. Skolen var europeisk pilotskole i Stavanger 2008 og Demonstrasjonsskole for skoleårene 2004-2006. Skolens korps er Madlamark skolekorps. Gosenrevyen Gosenrevyen er en revy som settes opp hvert år av elevene på 9.- og 10.trinn ved skolen. Revyen spilles for opptil 9.000 tilskuere hvert år. Gosenrevyen ble satt opp for første gang i 1989. Fra 1991 har den blitt arrangert hver vår. Tidligere var arenaen Tjensvoll og Madla bydelshus, men fra 2000 har revyen blitt satt opp i skolens gymsal. I 2016 feiret revyen 25-årsjubileum med jubileumsrevyen Fest og glede, hvor de skildret det beste fra de tidligere revyene. Jon Arne Sægrov har fra 1989 til og med 2017 vært regissør. Fra og med Gosenrevyen 2018 (Hørra te) er Rudi Bjørknes Gundersen regissør, mens Jon Arne Sægrov er prosjektleder. Tidligere revyer 1989 – *Ingen navn 1991 – La meg ver 1992 – Om alt og ingenting – mest for løye 1993 – Imitsj 1994 – Nait & Dei 1995 – Klisyeah 1996 – Kul – tur 1997 – c/o Monique og Jon 1998 – C og bli Z 1999 – Verdikollisjonen 2000 – X – Symboler & tegn 2001 – [r(ev)y]² 2002 – Kun Stig og Liv 2003 – 4 mål og 1 dilemma 2004 – Idol? 2005 – ♂&♀ (Gutter & Jenter) 2006 – I boks 2007 – Ryktet 2008 – TV[e]kampen 2010 – C og bli Z factor 2011 – XX – Symboler & tegn 2012 – Sjanger og Stil 2013 – Født sånn vs blitt sånn 2014 – Det kjekkeste eg vet 2015 – Historien om akkurat DEG 2016 – Fest og glede (25 års jubileum) 2017 – Dagen i dag 2018 – Hørra te 2019 – 15 år i 50 år 2020 – Sånn gjørr me det her! Kunst Gosen skole er en av Norges ledende skoler innenfor kunst og kultur. Ikke bare arrangerer skolen landets største ungdomsskole revy (Gosenrevyen), men skolen har også et stort utvalg malerier av kunstere som Pøbel, Hariton Pushwagner og Natasja Askelund. I tillegg har skolen landets faste største samling med kumlokk, hvor skolen i forbindelse med grunnlovsjubileet i 2014 har laget et eget kumlokk. Dette kumlokket finnes det bare 15 av, hvorav tre ligger i skolegården, et på Stortinget og de siste 11 er plassert rundt om i Stavanger sentrum ved bygninger som har stor tilknytnig til demokratiet. Skolen har kumlokk fra alle landets fylker, og har for eksempel jubileumslokk fra Bergen, Drammen og Trondheim. FIRST Lego League Gjennom valgfaget "Teknologi i Praksis" får elevene ved skolen tilbud om å delta i verdens største teknologikonkurranse for ungdom, FIRST Lego League, (FLL). Skolen har siden 2012 deltatt under navnet "Team Gosen". I 2017/2018 (Tema: Hydro Dynamics), besto laget av to tiendeklassinger. De vant den regionale finalen, og ble derfor invitert til skandinavisk finale i Oslo. Her gjorde laget det svært godt. Dette resulterte i en tredje- og en andreplass, med Norges høyeste poengsum i robot-konkurransen. Disse resultatene gjorde at laget ble invitert til FLL Estonian Open i Tallinn, Estland. Her endte laget på en respektabel 27. Plass. I 2018/2019 (Tema: Into Orbit) startet laget opp helt på nytt, og begge medlemmene fra fjorårets suksesslag var erstattet med nye, unge 9. klassinger. Laget leverte varene fra første stund, og ble nummer 1 i regional finale. Team Gosen ble igjen invitert til skandinavisk finale i Oslo. Her endte laget på en 2. plass, noe som resulterte i en invitasjon til FLL Izmir Open i Izmir i Tyrkia, som laget avslo. I 2019/2020 (Tema: City Shaper) greide ikke laget fra 2018 å gjenta suksessen, og vant kun en av fire kategorier i regional finale, noe som ikke førte til videre kvalifikasjon til skandinavisk finale. Til tross for det ble laget invitert til FLL South Pacific Open i Sydney, men også i år avslo laget invitasjonen. Kjente elever Erik Thorstvedt, fotballspiller Jarle Klepp, fiktiv romanfigur skildret i flere bøker av Tore Renberg Tore Renberg, forfatter Christian Brox, profesjonell skateboarder Arthur Berning, skuespiller Siri Seljeseth, skuespiller Marius Samuelsen, vinner av Idol 2016 E. T. Brothers, youtubeprofiler Eksterne lenker Gosen skoles hjemmesider Gosenrevyens offisielle hjemmeside Madlamark Skolekorps kumlokk.no Arkivert 6. april 2019 hos Wayback Machine. Gosen skoles eget kumlokk Arkivert 6. april 2019 hos Wayback Machine.